Škola u prirodi

U rano jutro došli smo s velikim koferima pred školu. Mahali smo roditeljima iz autobusa. Bili smo uzbuđeni i veseli. Prvo školsko putovanje bez roditelja i to čak 5 dana!

Prvo što smo posjetili je grad Đakovo. Tamo smo vidjeli ergelu i slikali se kraj đakovačke katedrale. Katedrala je bila veličanstvena. Iz Đakova smo došli u Našice i hotel“Park“ gdje nam je bio smještaj. Hotel je bio velik imao je puno soba i disko.

Sljedećeg dana došao je i red na Osijek i Kopački rit. O Kopačkom ritu sam saznala da je pun biljaka i životinja i da je tamo djelom sniman film „Duh u močvari“. Upravo sam pročitala tu knjigu. Navečer smo ušli u disko. Plesali smo i zabavljali se. Bilo je divno.

Trećeg dana smo išli u razgled Našica i u dvorac Pejačević. Išli smo i u obiteljski zoološki vrt Bizik. Tamo smo vidjeli puno životinja, a neki su se čak slikali sa zmijama.

Četvrti da smo išli na kupanje na Osječke bazene. Posjetili smo i Požegu. Tamo smo vidjeli trg Sv. Trojstva i crkvu Sv. duha. Poslije razgleda Požege svratili smo u Novu Gradišku. Tamo smo jeli pizzu i autobusom se vraćali nazad u Sisak.

Škola u prirodi je najbolji izlet u sva ova 4 razreda, šteta što nije svake godine.

Jana Damjanović, 4.c